03/Sv. 67 Službeni list Europske unije 297 32013R0470 23.5.2013. SLUŽBENI LIST EUROPSKE UNIJE L 136/9 PROVEDBENA UREDBA KOMISIJE (EU) br. 470/2013 od 22. svibnja 2013. o otvaranju carinske kvote za određene količine industrijskog šećera za tržišnu godinu 2013./2014. EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) ('), a posebno njezin članak 142., u vezi s člankom 4., budući da: (1) — Kako bi se osigurala opskrba potrebna za proizvodnju proizvoda iz članka 62. stavka 2. Uredbe (EZ) br. 1234/2007 po cijeni koja odgovara cijeni na svjetskom tržištu, u interesu je Unije da obustavi primjenu uvoznih carina na šećer namijenjen proizvodnji tih proizvoda za tržišnu godinu 2013./2014. za količinu koja odgovara polovici njezine potrebe za industrijskim šećerom. (2) _ Uredbom Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (*) pred- viđa se upravljanje carinskim kvotama za uvoz proizvoda od šećera s rednim brojem 09.4390 (šećer iz industrijskog uvoza) u skladu s člankom 142. Uredbe (EZ) br. 1234/2007. Međutim, u skladu s člankom 11. Uredbe (EZ) br. 891/2009 količine proizvoda za koje treba obustaviti uvozne carine moraju se  odrediti zasebnim pravnim aktom. (3) — U skladu s tim potrebno je odrediti uvozne količine indu- strijskog šećera na koje se ne trebaju primijeniti uvozne carine u tržišnoj godini 2013./2014. (4) — Mjere predviđene ovom Uredbom u skladu su s mišlje- njem Upravljačkog odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Primjena uvoznih carina za industrijski šećer obuhvaćen oznakom KN 1701 i s rednim brojem 09.4390 obustavlja se za količinu od 400 000 tona od 1. listopada do 30. rujna 2014. Članak 2. Ova Uredba stupa na snagu sedmog dana od dana objave u Službenom listu Europske unije. Primjenjuje se od 1. listopada 2013. Prestaje važiti 30. rujna 2014. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 22. svibnja 2013. () SL L 299, 16.11.2007., str. 1. (2) SL L 254, 26.9.2009., str. 82. Za Komisiju Predsjednik Josć Manuel BARROSO